LĒMUMA PROJEKTS

**Par telpu Pils ielā 25 A, Alūksnē bezatlīdzības lietošanas termiņa pagarināšanu**

Izskatot LATVIJAS EVANĢĒLISKI LUTERISKĀS BAZNĪCAS ALŪKSNES DRAUDZES, reģistrācijas numurs 90000380953, juridiskā adrese Pils iela 25, Alūksne, Alūksnes novads, LV – 4301, turpmāk - Biedrība, iesniegumu, kas saņemts un reģistrēts Alūksnes novada pašvaldībā 28.02.2023. ar Nr. ANP/1-41/23/818,

pamatojoties uz Pašvaldību likuma 4. panta pirmās daļas 5. punktu, 10. panta pirmās daļas 21. punktu, 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.¹ punktu, trešo, ceturto un piekto daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 4.1. apakšpunktu, 5. punktu, 6.4. apakšpunktu, 12., 13. un 90. punktu,

ņemot vērā Alūksnes novada pašvaldības domes 28.02.2013. lēmuma Nr. 55 “Par nekustamā īpašuma Pils iela 25A, Alūksnē lietošanu” 1. punktu,

1. Piekrist pagarināt 22.03.2013. noslēgto līgumu Nr. ANP/1-45.1/13/78 par Biedrībai bezatlīdzības lietošanā nodotajām telpām nekustamajā īpašumā Pils ielā 25A, Alūksnē, Alūksnes novadā uz tās sabiedriskā labuma organizācijas statusa laiku, bet ne ilgāk, kā līdz 2033. gada 31. martam.
2. No 2023. gada 1. maija uz lēmuma 1.punktā noteikto laiku nodot Biedrības lietošanā nekustamā īpašuma Pils ielā 25 A, Alūksnē, Alūksnes novadā sastāvā esošu ēku, kadastra apzīmējums 3601 015 2615 001, būves kopējā platība 88,4 m², ēkas atlikusī bilances vērtība uz 01.01.2023. 26 702,67 EUR, ar mērķi nodrošināt Ernsta Glika Bībeles muzeja darbību, kultūras vērtību - Bībeles seno eksemplāru - saglabāšanu, tūrisma attīstības veicināšanu Alūksnes novadā.
3. Noteikt lēmuma 2. punktā minētās ēkas lietošanas izmaksas, ja Biedrība nekustamā īpašuma objektu lietotu par maksu, ņemot vērā neatkarīga vērtētāja noteikto tirgus nomas maksu 111,48 EUR (viens simts vienpadsmit *euro* 48 centi) mēnesī, neieskaitot pievienotās vērtības nodokli (izmaksās neietilpst maksa par elektroenerģijas izmantošanu, ūdeni un kanalizāciju, apkuri, atkritumu izvešanu, apsardzi, ugunsdrošības signalizāciju, nekustamā īpašuma nodokli).